# Úradný vestník C 295A/21.

| | ISSN 1977-1037 |
| --- | --- |
| Úradný vestník
  Európskej únie | C 295A |
| | |
| Slovenské vydanie | Informácie a oznámenia | Ročník 6121. augusta 2018 |

ISSN 1977-1037

Úradný vestník

Európskej únie

C 295A

Slovenské vydanie

Informácie a oznámenia

Ročník 6121. augusta 2018

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Európska komisia |
| 2018/C 295 A/01 | Výzva na vyjadrenie záujmu o pozíciu predsedu a náhradníka predsedu Odvolacej rady Európskej chemickej agentúry — COM/2018/20030 | 1 |

Obsah

Strana

V   Oznamy

ADMINISTRATÍVNE POSTUPY

Európska komisia

2018/C 295 A/01

Výzva na vyjadrenie záujmu o pozíciu predsedu a náhradníka predsedu Odvolacej rady Európskej chemickej agentúry — COM/2018/20030

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska komisia

| 21.8.2018 | SK | Úradný vestník Európskej únie | CA 295/1 |
| --- | --- | --- | --- |

21.8.2018

SK

Úradný vestník Európskej únie

CA 295/1

---

Výzva na vyjadrenie záujmu o pozíciu predsedu a náhradníka predsedu Odvolacej rady Európskej chemickej agentúry

COM/2018/20030

(2018/C 295 A/01)

Opis agentúry

Európska chemická agentúra (ďalej len „agentúra“), ktorá bola založená 1. júna 2007 a ktorá sa nachádza v Helsinkách vo Fínsku, zohráva ústrednú úlohu pri vykonávaní nariadení REACH, CLP, BPR a PIC.

REACH (1) je nariadenie o registrácii, hodnotení, autorizácii a obmedzovaní chemikálií. Účinnosť nadobudlo 1. júna 2007. Článkami 75 až 111 nariadenia REACH sa upravuje fungovanie agentúry a opisujú sa v nich úlohy, ktoré agentúra vykonáva.

CLP (2) je nariadenie o klasifikácii, označovaní a balení chemikálií. Účinnosť nadobudlo 20. januára 2009. V článku 50 nariadenia sa opisujú úlohy agentúry.

BPR (3) je nariadenie o biocídnych výrobkoch, ktoré nadobudlo účinnosť 1. septembra 2013 a týka sa umiestňovania biocídnych výrobkov na trh a ich používania. V ustanoveniach článku 74 BRP sa opisuje úloha agentúry.

PIC (4) je nariadenie o udeľovaní predbežného súhlasu po predchádzajúcom ohlásení, ktoré nadobudlo účinnosť 1. marca 2014 a upravuje dovoz a vývoz určitých nebezpečných chemikálií a ukladá povinnosti spoločnostiam, ktoré chcú vyvážať tieto chemikálie do krajín mimo EÚ. V ustanoveniach článku 6 nariadenia PIC sa opisujú úlohy, ktoré ma agentúra plniť.

Ďalšie informácie nájdete na internetovej stránke: http://www.ECHA.europa.eu/

Odvolacia rada

Články 89 až 94 nariadenia (ES) č. 1907/2006 obsahujú príslušné ustanovenia týkajúce sa odvolaní. V článku 89 sa stanovuje zriadenie odvolacej rady. Rada je zodpovedná za rozhodovanie o odvolaniach proti niektorým individuálnym rozhodnutiam agentúry, ktoré sú vymedzené v článku 91 uvedeného nariadenia.

Odvolacia rada je zodpovedná aj za rozhodovanie o odvolaniach proti niektorým individuálnym rozhodnutiam agentúry, ktoré sú vymedzené v článku 77 nariadenia o biocídnych výrobkoch (EÚ) č. 528/2012.

Odvolaciu radu tvorí predseda a ďalší dvaja členovia, ktorí sú zamestnancami agentúry. Predseda a dvaja členovia majú náhradníkov, ktorí ich v neprítomnosti zastupujú. Náhradníci nie sú zamestnancami agentúry. Kvalifikácia predsedu a členov je vymedzená v nariadení Komisie (ES) č. 1238/2007 z 23. októbra 2007, ktorým sa stanovujú pravidlá kvalifikácií členov odvolacej rady Európskej chemickej agentúry. Podľa uvedeného nariadenia Komisie pozostáva odvolacia rada z členov s odbornou a právnickou kvalifikáciou.

Predseda a ostatní členovia odvolacej rady sú nezávislí. Pri prijímaní rozhodnutí nie sú viazaní žiadnymi pokynmi. V agentúre nesmú vykonávať žiadne iné povinnosti.

Predseda a ostatní členovia odvolacej rady dodržiavajú pri rozhodovaní o odvolaniach pravidlá organizácie a riadia sa postupom stanoveným v nariadení Komisie č. 771/2008 zmenenom vykonávacím nariadením Komisie (EÚ) 2016/823 z 25. mája 2016.

S cieľom zabezpečiť hladké fungovanie odvolacej rady jej v plnení úloh asistuje register vedený tajomníkom. Tajomníka priamo vymenúva predseda odvolacej rady.

Čo ponúkame

Predseda plní najmä tieto úlohy:

| — | predsedať všetkým odvolaniam, |
| --- | --- |

—

predsedať všetkým odvolaniam,

| — | skúmať odvolania a rozhodovať o nich nezávislým a nestranným spôsobom, |
| --- | --- |

—

skúmať odvolania a rozhodovať o nich nezávislým a nestranným spôsobom,

| — | zabezpečiť dodržiavanie právnych zásad a pravidiel v rámci konaní, |
| --- | --- |

—

zabezpečiť dodržiavanie právnych zásad a pravidiel v rámci konaní,

| — | zaručiť efektívne a včasné vybavenie odvolaní, |
| --- | --- |

—

zaručiť efektívne a včasné vybavenie odvolaní,

| — | zabezpečiť kvalitu a konzistentnosť rozhodnutí rady, |
| --- | --- |

—

zabezpečiť kvalitu a konzistentnosť rozhodnutí rady,

| — | riadiť organizáciu a pracovné metódy rady, |
| --- | --- |

—

riadiť organizáciu a pracovné metódy rady,

| — | riadiť tajomníka, ktorý je vedúcim oddelenia asistujúceho odvolacej rade, |
| --- | --- |

—

riadiť tajomníka, ktorý je vedúcim oddelenia asistujúceho odvolacej rade,

| — | zabezpečiť, aby ďalší zúčastnení členovia odvolacej rady a tajomník neboli pri riadení žiadneho odvolania v konflikte záujmov, |
| --- | --- |

—

zabezpečiť, aby ďalší zúčastnení členovia odvolacej rady a tajomník neboli pri riadení žiadneho odvolania v konflikte záujmov,

| — | v prípade potreby členov nahradiť ich náhradníkmi, |
| --- | --- |

—

v prípade potreby členov nahradiť ich náhradníkmi,

| — | vymenúvať členov do ďalších komôr, ak si to vyžaduje včasné vybavenie odvolaní, |
| --- | --- |

—

vymenúvať členov do ďalších komôr, ak si to vyžaduje včasné vybavenie odvolaní,

| — | stanovovať vnútorné pravidlá týkajúce sa vybavovania odvolaní a organizácie rady a jej práce, |
| --- | --- |

—

stanovovať vnútorné pravidlá týkajúce sa vybavovania odvolaní a organizácie rady a jej práce,

| — | stanovovať praktické pokyny procedurálnej povahy pre účastníkov konaní, |
| --- | --- |

—

stanovovať praktické pokyny procedurálnej povahy pre účastníkov konaní,

| — | poveriť preskúmaním konkrétneho odvolania jedného z členov rady alebo seba ako spravodajcu na základe objektívnych kritérií, |
| --- | --- |

—

poveriť preskúmaním konkrétneho odvolania jedného z členov rady alebo seba ako spravodajcu na základe objektívnych kritérií,

| — | zabezpečovať pravidelnú komunikáciu s náhradnými členmi a aktualizovať informácie o vývoji odvolania, |
| --- | --- |

—

zabezpečovať pravidelnú komunikáciu s náhradnými členmi a aktualizovať informácie o vývoji odvolania,

| — | vykonávať dohľad nad prácou ďalších členov a náhradníkov, |
| --- | --- |

—

vykonávať dohľad nad prácou ďalších členov a náhradníkov,

| — | rozhodovať o prípustnosti odvolaní, |
| --- | --- |

—

rozhodovať o prípustnosti odvolaní,

| — | rozhodovať o žiadostiach o dôverné zaobchádzanie, |
| --- | --- |

—

rozhodovať o žiadostiach o dôverné zaobchádzanie,

| — | vykonávať predbežné štúdie odvolaní, |
| --- | --- |

—

vykonávať predbežné štúdie odvolaní,

| — | predsedať ústnym pojednávaniam, |
| --- | --- |

—

predsedať ústnym pojednávaniam,

| — | stanovovať opatrenia týkajúce sa organizácie konania, |
| --- | --- |

—

stanovovať opatrenia týkajúce sa organizácie konania,

| — | pripravovať oznámenia pre účastníkov konaní, |
| --- | --- |

—

pripravovať oznámenia pre účastníkov konaní,

| — | pripravovať rozhodnutia, |
| --- | --- |

—

pripravovať rozhodnutia,

| — | reprezentovať odvolaciu radu. |
| --- | --- |

—

reprezentovať odvolaciu radu.

Čo musia uchádzači spĺňať (kritériá účasti)

Do výberovej fázy konania budú zaradení tí uchádzači, ktorí k dátumu uzávierky podávania prihlášok spĺňajú tieto formálne kritériá:

| — | byť štátnym príslušníkom členského štátu Európskej únie alebo štátnym príslušníkom Európskeho hospodárskeho priestoru (Islandu, Lichtenštajnska, Nórska), |
| --- | --- |

—

byť štátnym príslušníkom členského štátu Európskej únie alebo štátnym príslušníkom Európskeho hospodárskeho priestoru (Islandu, Lichtenštajnska, Nórska),

| — | mať uznaný akademický titul v odbore právo buď






  a) | po úspešnom ukončení vysokoškolského štúdia, ak je jeho bežná dĺžka štyri roky alebo viac a umožňuje postgraduálne štúdium; alebo |
| --- | --- | --- |

—

mať uznaný akademický titul v odbore právo buď

a)

po úspešnom ukončení vysokoškolského štúdia, ak je jeho bežná dĺžka štyri roky alebo viac a umožňuje postgraduálne štúdium; alebo

| b) | po úspešnom ukončení vysokoškolského štúdia získaním akademického titulu, ak je jeho bežná dĺžka tri roky, a jednom roku relevantnej odbornej praxe (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte). |
| --- | --- |

b)

po úspešnom ukončení vysokoškolského štúdia získaním akademického titulu, ak je jeho bežná dĺžka tri roky, a jednom roku relevantnej odbornej praxe (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte).

Ak vysokoškolský akademický titul uchádzača nie je z odboru právo, uchádzač musí mať aj odbornú kvalifikáciu, ktorá ho oprávňuje vykonávať právnické povolanie;

| — | minimálne 15-ročnú odbornú prax v právnej oblasti (nadobudnutú po získaní vysokoškolského diplomu), z ktorej aspoň päť rokov bolo nadobudnutých v oblasti práva EÚ alebo aspoň päť rokov súvisí so súdnymi alebo podobnými skúsenosťami na medzinárodnej a/alebo vnútroštátnej úrovni; |
| --- | --- |

—

minimálne 15-ročnú odbornú prax v právnej oblasti (nadobudnutú po získaní vysokoškolského diplomu), z ktorej aspoň päť rokov bolo nadobudnutých v oblasti práva EÚ alebo aspoň päť rokov súvisí so súdnymi alebo podobnými skúsenosťami na medzinárodnej a/alebo vnútroštátnej úrovni;

| — | mať dôkladnú znalosť jedného z úradných jazykov Európskej únie (5)
  a uspokojivú znalosť aspoň jedného ďalšieho úradného jazyka Európskej únie v rozsahu potrebnom na plnenie svojich povinností. |
| --- | --- |

—

mať dôkladnú znalosť jedného z úradných jazykov Európskej únie (5)
  a uspokojivú znalosť aspoň jedného ďalšieho úradného jazyka Európskej únie v rozsahu potrebnom na plnenie svojich povinností.

| — | V čase uzávierky podávania prihlášok musia byť uchádzači schopní dokončiť pred dosiahnutím veku odchodu do dôchodku plné päťročné funkčné obdobie v súlade s článkom 47 písm. a) Podmienok zamestnávania ostatných zamestnancov Európskej únie. Pre dočasných zamestnancov EÚ, ktorí nastúpili do služobného pomeru od 1. januára 2014, sa vek odchodu do dôchodku definuje ako koniec mesiaca, v ktorom osoba dosiahne vek 66 rokov (6); |
| --- | --- |

—

V čase uzávierky podávania prihlášok musia byť uchádzači schopní dokončiť pred dosiahnutím veku odchodu do dôchodku plné päťročné funkčné obdobie v súlade s článkom 47 písm. a) Podmienok zamestnávania ostatných zamestnancov Európskej únie. Pre dočasných zamestnancov EÚ, ktorí nastúpili do služobného pomeru od 1. januára 2014, sa vek odchodu do dôchodku definuje ako koniec mesiaca, v ktorom osoba dosiahne vek 66 rokov (6);

Okrem toho uchádzači musia k dátumu uzávierky podávania prihlášok spĺňať tieto formálne kritériá:

| — | byť v plnom rozsahu oprávnený na výkon svojich občianskych práv, |
| --- | --- |

—

byť v plnom rozsahu oprávnený na výkon svojich občianskych práv,

| — | mať splnené všetky povinnosti uložené právnymi predpismi o vojenskej službe, |
| --- | --- |

—

mať splnené všetky povinnosti uložené právnymi predpismi o vojenskej službe,

| — | predložiť príslušné referencie o povahových vlastnostiach dosvedčujúce vhodnosť na výkon príslušných povinností (7), |
| --- | --- |

—

predložiť príslušné referencie o povahových vlastnostiach dosvedčujúce vhodnosť na výkon príslušných povinností (7),

| — | byť po fyzickej stránke schopní plniť si svoje pracovné povinnosti (8). |
| --- | --- |

—

byť po fyzickej stránke schopní plniť si svoje pracovné povinnosti (8).

Koho hľadáme (výberové kritériá)

Uchádzač by mal mať:

| — | preukázané skúsenosti s regulačným alebo súdnym konaním, |
| --- | --- |

—

preukázané skúsenosti s regulačným alebo súdnym konaním,

| — | silné komunikačné a medziľudské zručnosti, schopnosť účinne a efektívne diskutovať s internými a externými zainteresovanými stranami, |
| --- | --- |

—

silné komunikačné a medziľudské zručnosti, schopnosť účinne a efektívne diskutovať s internými a externými zainteresovanými stranami,

| — | veľmi dobrú znalosť anglického jazyka (prevládajúceho jazyka komunikácie v rámci agentúry), |
| --- | --- |

—

veľmi dobrú znalosť anglického jazyka (prevládajúceho jazyka komunikácie v rámci agentúry),

| — | znalosť ďalších jazykov Európskej únie by bola výhodou. |
| --- | --- |

—

znalosť ďalších jazykov Európskej únie by bola výhodou.

Výhodou budú:

| — | skúsenosti v riadiacej funkcii, |
| --- | --- |

—

skúsenosti v riadiacej funkcii,

| — | pracovné skúsenosti získané v podobnom multikultúrnom prostredí. |
| --- | --- |

—

pracovné skúsenosti získané v podobnom multikultúrnom prostredí.

Výber, vymenovanie a podmienky zamestnania

Podľa nariadenia (ES) č. 1907/2006 správna rada rozhodne o vymenovaní predsedu a jeho zástupcu na základe zoznamu kvalifikovaných kandidátov navrhnutých Komisiou. Účelom tejto výzvy na vyjadrenie záujmu je umožniť Komisii zostaviť zoznam kandidátov, ktorí budú navrhnutí riadiacej rade. Upozorňujeme uchádzačov, že zahrnutie do zoznamu Európskej komisie nie je zárukou vymenovania.

Európska komisia organizuje výber predsedu a náhradníka predsedu odvolacej rady. Na tento účel vytvorí výberovú komisiu, ktorá pozve na pohovor uchádzačov spĺňajúcich všetky uvedené kritériá účasti a ktorí majú najvhodnejší profil z pohľadu špecifických požiadaviek na základe predbežného hodnotenia a vyššie určených kritérií.

Po tomto pohovore zostaví výberová komisia zoznam najvhodnejších uchádzačov. Tento zoznam prijme Európska komisia a oznámi ho správnej rade agentúry.

Tá uskutoční pohovor s uchádzačmi z užšieho zoznamu Európskej komisie a vymenuje predsedu a jeho náhradníka. Pred pohovorom riadiacej rady agentúry budú musieť uchádzači zaradení do zoznamu podstúpiť testy v hodnotiacom centre, ktoré vedú externí konzultanti pre výber pracovníkov.

Z praktických dôvodov a s cieľom čo najrýchlejšie ukončiť výberové konanie v záujme uchádzačov, ako aj agentúry, sa výberové konanie uskutoční iba v anglickom jazyku. Výberová komisia však počas pohovoru preverí, či uchádzači spĺňajú kritérium uspokojivej znalosti ďalšieho úradného jazyka EÚ.

Predseda (ale nie náhradník) bude vymenovaný ako dočasný zamestnanec v platovej triede AD 12 v súlade so všeobecnými vykonávacími ustanoveniami agentúry o postupe pre prijímanie a využívanie dočasných zamestnancov podľa článku 2 písm. f) Podmienok zamestnávania ostatných zamestnancov Európskej únie na obdobie piatich rokov, ktoré sa môže raz predĺžiť najviac o päť rokov.

Náhradník predsedu nebude vymenovaný ako dočasný zamestnanec, ale odvolacia rada ho vyzve, aby sa zaoberal prípadmi len v neprítomnosti predsedu. Od náhradníka sa preto nevyžaduje, aby prerušil svoje súčasné pracovné aktivity, avšak tieto aktivity musia byť zlučiteľné s požiadavkou nezávislosti členov odvolacej rady. Odmena pre náhradníka bude závisieť od kvalifikácie a praxe úspešného kandidáta. V súčasnosti je odmena stanovená do výšky 500 EUR za každý odpracovaný deň, pričom maximálna výška odmeny za jeden prípad je 5 000 EUR, ku ktorej sa pripočítava náhrada cestovných nákladov a denný príspevok na pokrytie nákladov na ubytovanie a stravu.

Uchádzači musia vo svojom motivačnom liste jasne uviesť, o ktorú pozíciu sa uchádzajú. Môžu sa uchádzať o obe pozície, ak sú ochotní prijať aj funkciu náhradníka na čiastočný úväzok. Kandidát však môže byť vymenovaný len na jednu z týchto dvoch pozícií.

Predseda a jeho náhradník budú musieť uviesť akékoľvek záujmy, ktoré by mohli byť v rozpore s jeho povinnosťami v odvolacej rade podľa článku 90 ods. 5 a ods. 6 nariadenia (ES) č. 1907/2006.

Rezervné zoznamy pre tieto pozície budú platné päť rokov od dátumu rozhodnutia správnej rady o vymenovaní členov.

Miesto výkonu zamestnania je v agentúre v Helsinkách.

Podanie prihlášky

Pred podaním prihlášky si dôkladne overte, či spĺňate všetky kritériá účasti („Čo musia uchádzači spĺňať“), najmä pokiaľ ide o požadovaný druh diplomu, požadovanú odbornú prax, ako aj jazykové znalosti. Nesplnenie ktoréhokoľvek z kritérií účasti bude viesť k automatickému vylúčeniu z výberového konania.

V prípade záujmu o podanie prihlášky sa zaregistrujte online na webovej stránke:

https://ec.europa.eu/dgs/human-resources/seniormanagementvacancies/CV_Encadext/index.cfm?fuseaction=premierAcces a postupujte podľa pokynov týkajúcich sa jednotlivých fáz konania.

Musíte mať platnú e-mailovú adresu. Táto adresa bude slúžiť na identifikáciu vašej registrácie a na komunikáciu s vami počas rôznych fáz výberového konania. Preto je nutné oznámiť Európskej komisii každú zmenu e-mailovej adresy.

Po dokončení online registrácie dostanete e-mail: o potvrdení registrácie prihlášky. Tento e-mail: bude obsahovať aj registračné číslo, ktoré bude vaším referenčným číslom vo všetkých otázkach súvisiacich s prihláškou. Ak nedostanete potvrdzujúci e-mail:, znamená to, že prihláška nebola zaregistrovaná! Dovoľujeme si upozorniť vás na skutočnosť, že priebeh spracovania prihlášky nemožno sledovať online. O aktuálnom stave prihlášky vás bude Európska komisia informovať priamo. V prípade záujmu o ďalšie informácie alebo v prípade technických problémov pošlite e-mail: na adresu:

HR-MANAGEMENT-ONLINE@ec.europa.eu

Dátum uzávierky

Dátum uzávierky registrácie je 28. september 2018 o 12.00 hod. bruselského času. Po tomto termíne už online registrácia nebude možná. Za včasné dokončenie online registrácie sú zodpovední uchádzači. Dôrazne vám odporúčame, aby ste podanie prihlášky neodkladali do posledných dní. Preťaženie internetu alebo porucha vo vašom internetovom pripojení by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí lehoty na podanie prihlášky už nebudete môcť údaje doplniť. Oneskorené prihlášky nebudú akceptované.

Dôležité informácie pre uchádzačov

Uchádzačom pripomíname, že práca výberových komisií má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s členmi týchto komisií je zakázaný.

Prihláška je platná len vtedy, ak záujemcovia uploadujú životopis vo formáte PDF a online vyplnia motivačný list (najviac 8 000 znakov). Kandidáti musia v motivačnom liste uviesť, o ktorú pozíciu sa uchádzajú.

Curriculum vitae by malo byť, pokiaľ možno, vypracované v európskom formáte životopisu. Ak niektorý z uvedených dokumentov nie je v anglickom jazyku, musí byť poskytnutý preklad do anglického jazyka. Overené kópie dokladov o dosiahnutom stupni vzdelania/diplomov, odporúčaní, dokladov o praxi atď. sa v tomto štádiu nezasielajú, ale na požiadanie musia byť predložené v neskoršej fáze konania.

Nezávislosť a vyhlásenie o záujmoch

Predseda odvolacej rady koná nezávisle vo verejnom záujme a predkladá vyhlásenie o všetkých záujmoch, ktoré by sa mohli považovať za záujmy v rozpore s jeho nezávislosťou. Uchádzači musia v prihláške uviesť, že sú ochotní predložiť takéto vyhlásenie.

Z dôvodu osobitnej povahy funkcií budú uchádzači pozvaní na výberové pohovory povinní podpísať vyhlásenie týkajúce sa ich súčasných alebo budúcich záujmov, ktoré by sa mohli považovať za záujmy v rozpore s podmienkou ich nezávislosti.

Uchádzači musia spĺňať aj kritériá účasti určené správnou radou agentúry ECHA v dokumente MB/45/2013 final (9).

V súlade s článkom 16 služobného poriadku (10), ktorého ustanovenia sa analogicky uplatňujú na dočasných zamestnancov, predseda odvolacej rady je aj po odchode zo služby viazaný povinnosťou správať sa čestne a rozvážne, pokiaľ ide o prijatie niektorých poverení alebo výhod.

Zahŕňa to aj povinnosť informovať správnu radu ECHA v dostatočnom predstihu o úmysle zapojiť sa do pracovnej činnosti, či už zárobkovej alebo nezárobkovej, počas dvoch rokov po odchode zo služby. Ak táto činnosť súvisí s prácou vykonávanou počas posledných troch rokov služby a mohla by viesť ku konfliktu s legitímnymi záujmami agentúry, riadiaca rada agentúry môže so zreteľom na záujmy služby zakázať vykonávanie činnosti alebo vydať súhlas za podmienok, ktoré považuje za vhodné.

Rovnaké príležitosti

Európska únia uplatňuje politiku rovnakých príležitostí a nediskriminácie v súlade s článkom 1d služobného poriadku (11). Vo svojich postupoch prijímania zamestnancov dbá na to, aby predišla akejkoľvek forme diskriminácie a aktívne podporuje prihlášky žien.

Ochrana osobných údajov

Komisia zabezpečí, aby osobné údaje kandidátov boli spracované v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov. Uvedené sa vzťahuje najmä na dôvernosť a bezpečnosť takýchto údajov (12).

---

(1)  https://eur-lex.europa.eu/legal-content/EN/TXT/PDF/?uri=CELEX:02006R1907-20140410&from=EN

(2)  https://eur-lex.europa.eu/LexUriServ/LexUriServ.do?uri=OJ:L:2008:353:0001:1355:en:PDF

(3)  https://eur-lex.europa.eu/LexUriServ/LexUriServ.do?uri=OJ:L:2012:167:0001:0123:en:PDF

(4)  https://eur-lex.europa.eu/LexUriServ/LexUriServ.do?uri=OJ:L:2012:201:0060:0106:en:PDF

(5)  https://eur-lex.europa.eu/legal-content/EN/TXT/PDF/?uri=CELEX:01958R0001-20130701&qid=1408533709461&from=EN

(6)  Služobný poriadok úradníkov Európskej únie a Podmienky zamestnávania ostatných zamestnancov Európskej únie:

https://eur-lex.europa.eu/%20LexUriServ/LexUriServ.do?uri=CONSLEG:1962R0031:20140101:EN:PDF

(7)  Pred vymenovaním budú musieť úspešní uchádzači predložiť úradný doklad o tom, že nemajú záznam v registri trestov.

(8)  Pred vymenovaním sa budú musieť úspešní uchádzači podrobiť lekárskej prehliadke, aby sa zabezpečilo, že spĺňajú požiadavky podľa článku 28 písm. e) Služobného poriadku zamestnancov Európskych spoločenstiev.

(9)  http://echa.europa.eu/documents/10162/13555/final_mb_45_2013_eligibility_crit_guid_en.pdf

(10)  Služobný poriadok úradníkov Európskej únie a Podmienky zamestnávania ostatných zamestnancov Európskej únie:

http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:EN:PDF

(11)  Služobný poriadok úradníkov Európskej únie a Podmienky zamestnávania ostatných zamestnancov Európskej únie:

https://eur- lex.europa.eu/%20LexUriServ/LexUriServ.do?uri=CONSLEG:1962R0031:20140101:EN:PDF

(12)  Ú. v. ES L 8, 12.1.2001, s. 1.

---